Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: a 64/2004. (IV. 27.) FVM rendelethez
Paragraph Index: 3157

4. Csomagolás, szállítás, tárolás 4.1. Csomagolás 4.1.1. Csomagolóanyagként felhasználható minden olyan anyag, amely a terméket megvédi az 5.1.1. pont szerinti károsodástól és a szaporítóanyagot nem károsítja. 4.1.2. A szaporítóanyagok csomagolása függ a szállítás és tárolás módjától, ezek idõtartamától és az uralkodó idõjárástól. Ennek megfelelõen kell a szaporítóanyagot tartalmazó csomagolási egységeket a szállítóeszközön elhelyezni. 4.1.3. A szemzõhajtást, oltóvesszõt, félfás és zöld dugványt a nedvességet jól tartó nyirkos csomagolóanyaggal (vatta, textil, moha stb.) be kell burkolni, majd a növényekre nem káros száraz csomagolóanyaggal (papír, textil stb.) be kell csomagolni. Hosszabb (5 napot meghaladó) tárolás, szállítás esetén a kiszáradás megakadályozása érdekében az egész csomagot mûanyag fóliával vagy egyéb vízhatlan anyaggal kell körülkötni úgy, hogy a növényanyag szellõzése biztosítva legyen. 4.2. Tárolás 4.2.1. A szaporításra alkalmas növényekrõl leszedett szaporítóanyagot — a közvetlen szállítás esetét kivéve — azonnal megfelelõ tárolóba kell helyezni. 4.2.2. A tárolás akkor felel meg a követelményeknek, ha annak idõtartama alatt, továbbá a ki- és betárolás során a szaporítóanyag minõségében romlás nem következik be, életképességét és épségét károsodás nem éri. 4.2.3. A szaporítóanyagot a tárolóban úgy kell elhelyezni, hogy az egyes tételek egymástól jól elkülönüljenek, ne keveredjenek, azonosíthatók legyenek. 4.3. Fás dugvány tárolása 4.3.1. Hûtõ tárolóban 0, + 2 ˚C közötti állandó hõmérsékletet és 95—98% relatív páratartalmat kell biztosítani. 4.3.2. Szabadföldi vermelõben a szaporítóanyagot úgy kell elhelyezni, hogy az legalább a dugvány felsõ végétõl számított 30 cm mélyen legyen, és azt a talaj hézagmentesen takarja. A vermelõ talaját megfelelõ elõkészítéssel (öntözéssel, talajmûveléssel) olyan állapotba kell hozni, hogy az a fenti feltételeknek megfeleljen. 4.3.3. Átmeneti tárolás. Fedett tárolóban (pincében) az alábbi feltételek szerint végezhetõ: — a tároló hõmérsékletének 0, + 10 ˚C között, relatív páratartalmának pedig 90% felett kell lenni; — a tárolás idõtartama nem haladhatja meg a biztonságos tárolhatóság felsõ határát, amely kb. 10 nap. Szabadföldi tárolást ponyvatakarással a következõk szerint lehet végezni: — kizárólag 0 ˚C feletti hõmérséklet esetén alkalmazható; — a takaró alatti légteret 90% feletti relatív páratartalmon kell tartani; — a tárolás idõtartama nem haladhatja meg a biztonságos tárolhatóság felsõ határát, amely kb. 5 nap. 4.3.4. Oltóvesszõ tárolása azonos a dugványéval. 4.3.5. Szemzõhajtás tárolása. A tároló hõmérsékletének +1, +3 ˚C között kell lenni, és a tárolás idõtartama nem haladja meg a 10 napot. A szemzõhajtás tárolása elõtt megfelelõ csomagolásról (4.1.3.) minden esetben gondoskodni kell.

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes